stanford-oval/wikipedia huggingface dataset:
SWAT

ערך זה עוסק ביחידה מיוחדת ללוחמה בטרור בארצות הברית. אם התכוונתם לסרט העוסק ביחידה כזו, ראו .
|  פרטים |
| --- | --- |
 מדינה:  ארצות הברית ארצות הברית
 אירועים ותאריכים
 תקופת הפעילות:  1968–הווה (כ־56 שנים) 
 
בארצות הברית, SWAT (ראשי תיבות של Special Weapons And Tactics, טקטיקות וכלי נשק מיוחדים) הוא כינוי כללי ליחידה טקטית משטרתית המשתמשת בציוד וטקטיקות לוחמה מיוחדות או צבאיות.
יחידות ה-SWAT בדרך כלל מאומנות, מצוידות ונפרסות כדי לפתור "מצבים בסיכון גבוה" שלעיתים קרובות יחידות משטרה רגילות אינן מאומנות או מצוידות לטפל, כגון יריות, עימותים, פשיטות, חמושים מבוצרים, לקיחת בני ערובה וטרור. יחידות ה-SWAT מצוידות בכלי נשק וציוד מיוחדים שאינם מונפקים בדרך כלל ליחידות משטרה רגילות, כגון כלי נשק אוטומטיים, רובי צלפים בעלי קליבר גבוה, רימוני הלם, שריון גוף, מגנים בליסטיים, מכשירי ראיית לילה וכלי רכב משוריינים, בין היתר. יחידות SWAT מאומנות לעיתים קרובות בטקטיקות מיוחדות כמו לחימה במרחבים סגורים, צליפה, פריצת דלתות, משא ומתן במשבר ולוחמה בטרור.
יחידות ה-SWAT הראשונות הוקמו בשנות ה-60 של המאה ה-20 כדי לטפל בפיזור מהומות והפרות סדר ועימותים אלימים עם פושעים. המספר והשימוש ביחידות SWAT גדלו בשנות ה-80 במהלך המלחמה בסמים ובשנות ה-90 בעקבות תקריות כמו קרב הירי בצפון הוליווד וטבח הטבח בתיכון קולומביין. עלייה נוספת התרחשה בשנות ה-2000 בעקבות הצורך להתמודד מול טרור לאחר פיגועי 11 בספטמבר. בארצות הברית עד 2005, צוותי SWAT הופעלו 50,000 פעמים בכל שנה, כמעט 80% מהזמן להגשת צווי חיפוש, לרוב עבור סמים. עד 2015, מספר הפעלות ה-SWAT השנתיות גדל לכמעט 80,000 פעמים בשנה.
לכל מדינה בארצות הברית ולכל עיר גדולה בארצות הברית וכל כוח משטרה יש יחידת SWAT משלה.
ההגדרה של איגוד הקצינים הטקטיים הלאומיים של ארצות הברית ל-SWAT היא:
SWAT: צוות ייעודי של אכיפת חוק שחבריו מגויסים, נבחרים, מאומנים, מצוידים ומוקצים לפתור תקריות קריטיות הכרוכות באיום על ביטחון הציבור, שאחרת יחרוג מהיכולות של מגיבים ראשונים ו/או יחידות חקירה מסורתיות של אכיפת החוק.
לוחמי משטרת ה-SWAT האמריקנית
יחידות משטרה מיוחדות בישראל ובעולם

ישראל ישראל:  ימ"מ,  ימ"ס,  יחידת הגדעונים,  מערך החבלה של משטרת ישראל
ארצות הברית ארצות הברית: יחידת חילוץ בני הערובה של ה-FBI, יחידות SWAT מקומיות, לשכת האכיפה המיוחדת של שריף מחוז לוס אנג'לס
גרמניה גרמניה: GSG-9
צרפת צרפת: GIGN ו-RAID
הודו הודו: היחידה ללוחמה בטרור (הודו), פורס ואן
ארגנטינה ארגנטינה: הקבוצה המיוחדת למבצעים פדרליים
אוקראינה אוקראינה: היחידה המבצעית לתגובה מהירה, ברקוט
ראו גם

משטרה
ז'נדרמריה
יחידת השתלטות
כוחות מיוחדים
משטרת ישראל
משמר הגבול (מג"ב; בישראל)
המשמר האזרחי (בישראל)
היחידה ללוחמה בטרור
הערות שוליים

↑  Kristian, Bonnie (19 בינואר 2015). "The troubling rise of SWAT teams". The Week. Dennis Publishing Limited 2021. נבדק ב-19 באוקטובר 2021. {{cite web}}:  (עזרה)
↑  "Tactical Response and Operations Standard for Law Enforcement Agencies" (PDF). National Tactical Officers Association. בספטמבר 2015. נבדק ב-2017-05-25. {{cite web}}:  (עזרה)
1 2 3  אחת מיחידות משטרת ישראל
↑  אחת מיחידות מג"ב (משמר הגבול) של משטרת ישראל
| --- | --- |
בקרת זהויות :  LNB: 000087974 
ערך זה הוא קצרמרבנושא צבא ובנושא טרור. אתם מוזמנים לתרום לוויקיפדיה ו.
'Tis the Damn Season

| --- | --- |
 שיר בביצוע טיילור סוויפט
 מתוך האלבום Evermore
 יצא לאור:  11 בדצמבר 2020
 תאריך הקלטה:  2020
 סוגה:  חג המולד • רוק אלטרנטיבי
 שפה:  אנגלית
 אורך:  3:49
 חברת תקליטים:  ריפבליק
 כתיבה:  טיילור סוויפט, ארון דסנר
 הפקה:  ארון דסנר
"'Tis the Damn Season" (מעוצב באותיות קטנות; בעברית: "זוֹ הָעוֹנָה הָאֲרוּרָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
מבחינה מוזיקלית, "'Tis the Damn Season" הוא שיר חג המולד, שלא כולל את הערך החגיגי והמסורתי של החג, אלא אווירה מלנכולית. בשיר מוצגת פרספקטיבה של מספרת בשם דורותיאה שמגיעה לעיר הולדתה בטופלו, מיסיסיפי, ונתקלת במאהב לשעבר, בידיעה שקשר מחודש ביניהם יסתיים בצורה שלילית. זהו שיר רוק אלטרנטיבי ו"חורפי", בו יש שימוש בגיטרה חשמלית, מכונת תופים, כינורות, טרומבון וכלי מקלדת. "'Tis the Damn Season" מקביל לרצועה, "Dorothea", שמספקת את נקודת המבט של מאהבה לשעבר.
עם יציאתו של Evermore, "'Tis the Damn Season" זכה לשבחים ביקורתיים מטעם מבקרי המוזיקה, שהעריצו את המילים והתחושה הנוסטלגית שלו ובנוסף לכך, העריצו גם את הלחן ה"חגיגי" שלו. בארצות הברית, הוא הופיע לראשונה במקום ה-39 במצעד הבילבורד הוט 100, במקום השישי במצעד שירי הרוק & האלטרנטיביים ובמקום ה-13 ברולינג סטון טופ 100. בשאר רחבי העולם, הוא הגיע למקומות ה-13,‏ 23 ו-24 בקנדה הוט 100, בילבורד גלובל 200 ומצעד הסינגלים האוסטרלי, בהתאמה.
רקע והוצאה

ב-24 ביולי 2020, במהלך ההסגרים שאירעו בעקבות מגפת הקורונה, סוויפט הוציאה בהפתעה את אלבום האולפן השמיני שלה, Folklore, שזכה לשבחים ביקורתיים נרחבים ולהצלחה מסחרית בינלאומית. בספטמבר 2020, סוויפט, המפיקים והשותפים שלה לאלבום, ארון דסנר וג'ק אנטונוף, התאספו באולפן לונג פאונד, הממוקם בבקתה מבודדת בצפון מדינת ניו יורק, כדי לצלם את הסרט התיעודי, Folklore: The Long Pond Studio Sessions. הסרט הופץ בהמשך בדיסני+ לצד אלבום הופעה שיצא בפורמטים דיגיטליים; סוויפט ביצעה את כל 17 הרצועות מ-Folklore בצורה מופשטת וסיפרה על התהליך היצירתי של פיתוח האלבום. לאחר שלב הצילומים, סוויפט, אנטנוף ודסנר חגגו את יציאתו של Folklore בשתייה ובסופו של דבר החליטו להישאר בלונג פאונד והמשיכו באופן בלתי צפוי במלאכת כתיבת השירים. סוויפט כתבה את "'Tis the Damn Season" באמצע הלילה, כשהייתה שיכורה. למחרת, בערך בשעה 9:00 בבוקר, היא הציגה את מילות השיר לדסנר, שסיפר על אותו הרגע בריאיון לבילבורד: "זה בהחלט היה עוד רגע שבו המוח שלי התפוצץ, שהיא שרה לי את זה במטבח שלי וזה היה פשוט סוריאליסטי".
ארון דסנר הלחין את המוזיקה ל-"'Tis the Damn Season" מספר שנים לפני ש-Evermore יצא ותיאר אותה כאחת היצירות האהובות עליו אי פעם. הוא השווה את הרקע והכתיבה של השיר לזה של "Peace" מ-Folklore וסיפר שהשיר יכול היה להישאר אינסטרומנטלי, אך "מישהו מיכולת הסיפור והיכולת המוזיקלית המדהימה של [סוויפט] לקח את זה ועשה משהו הרבה יותר גדול".
לפני יציאתו של Evermore, סוויפט פרסמה את השיר "'Tis the Damn Season" ב-9 בדצמבר 2020, בסטורי באינסטגרם, בו היא פרסמה תמונה שלה מאנטרטיינמנט ויקלי עם הכיתוב "הבגד הזה באמת צועק "'TIS THE DAMN SEASON" (2020)". ב-10 בדצמבר 2020, סוויפט הודיעה שאלבום האולפן התשיעי שלה ו"אלבום האחות" של Folklore,‏ Evermore, ייצא בחצות וחשפה את רשימת הרצועות שלו, שם "'Tis the Damn Season" הוצב במקום הרביעי. בהכרזה, סוויפט פרסמה תמונות של רצועות שונות, כולל "'Tis the Damn Season", שמסופרת על ידי דמות בשם דורותיאה שעזבה את עיר הולדתה טופלו, מיסיסיפי להוליווד. כשהיא חוזרת בחגים, היא חווה מחדש מערכת יחסים רומנטית ישנה עם מאהב אלמוני שאליו מיועד השיר, בידיעה שהוא ייעלם שוב. "Dorothea", הרצועה השמינית באלבום, כתובה מנקודת מבטו של המספר ללא השם. סרטונים עם המילים של כל שיר באלבום הועלו לערוץ היוטיוב הרשמי של סוויפט; סרטון המילים של "'Tis the Damn Season" צבר למעלה מ-6.5 מיליון צפיות נכון ליוני 2021.
הרכב ומילים

"'Tis the Damn Season" הוא שיר רוק אלטרנטיבי מינימליסטי, ונוסטלגי. חלק ממבקרי המוזיקה תיארו אותו כבלדת חג מולד מסורתית. השיר נכתב בסולם פה מז'ור, עם קצב מהיר-בינוני של 146 פעימות בדקה. השירה של סוויפט משתרעת בין C3 ל-A4. ב-"'Tis the Damn Season" יש שימוש דומיננטי בגיטרה חשמלית; הטכניקה המאפיינת את נגינת הגיטרה היא טכניקת הפינגר סטייל. כמו כן, בשיר יש שימוש במכונת תופים, ומעט כלי הקשה מסונכרנים. ארון דסנר ניגן בשיר בגיטרה האקוסטית, הבס, התופים, הגיטרה החשמלית והפסנתר; כמו כן, נעשה בו שימוש בצ'לו, הרמוניום, כלי מקלדת, טרומבון וכינור.
מבחינה לירית, "'Tis the Damn Season" כתוב מנקודת מבטה של אישה בשם דורותיאה, שחקנית הוליוודית שחוזרת לעיר הולדתה טופלו, מיסיסיפי במטרה לבקר את משפחתה בסוף השבוע של חג ההודיה. דורותיאה נתקלת במאהב אלמוני לשעבר ונכנסת בשנית למערכת יחסים "חולפת אך אינטימית" עם מישהו מנעוריה, ומסיימת את הלילה במיטה יחד עימו, אף על פי שידעה שהיא תצטרך לנטוש שוב את מערכת היחסים שלהם. בדומה ל-"Cardigan",‏ "August" ו-"Betty" מ-Folklore, השיר הוא חלק מסדרת שירים שנכתבו מנקודות מבט שונות של אותה מערכת יחסים רומנטית; "Dorothea", הרצועה השמינית ב-Evermore, נכתבה מנקודת מבטו של המספר האלמוני, שנשאר אופטימי יותר לגבי האפשרות לצאת שוב עם דורותיאה. עם זאת, דורותיאה מזכירה בכאב את חייה המפוארים בלוס אנג'לס, תוך שהיא מביעה תיעוב כלפי הקריירה עטורת הפרסים שלה, לטובת הנוחות שבעיר הולדתה. בהמשך, הנמען האלמוני מצהיר: "אז אני אחזור ללוס אנג'לס ולמה שנקרא חברים / מי יכתוב ספרים עליי אם אי פעם אצליח / ו[אני] תוהה על הנשמה היחידה / מי יכול לדעת אילו חיוכים אני אזייף".
ביקורת

"'Tis the Damn Season" זכה לשבחים ביקורתיים נרחבים על הווריאציה ה"מרגשת למדי" שלו, ועל כך שהוא כולל מוזיקת חג מסורתית ובעל מסר "אופטימי יותר" בהשוואה לשירים אחרים מ-Evermore. בביקורת שפורסמה במגזין רולינג סטון, בריטני ספנוס תיארה את השיר כ"חבטת בטן נוסטלגית" והוסיפה שהוא "לוכד בצורה מתוחה את הנוסטלגיה הספציפית להחריד ואת ההתפרקות המבולגנת המוכרת שחייבת ללוות אותה". בהמשך, שיבחה ספנוס את "הפריחה הלירית" ואת הנרטיב שבשיר, וטענה שהם פחות אידיאליסטים. לאחר מכן, היא הוסיפה שהם מבדילים אותו משירי חג מולד מסורתיים אחרים. בביקורת על Evermore, קלייר שאפר, גם היא מרולינג סטון, שיבחה את קו העלילה המפורט מצדדים שונים של הסיפור ב-"'Tis the Damn Season" וב-"Dorothea".
מבקר המוזיקה, סם סדומסקי מפיצ'פורק, שיבח את השימוש של סוויפט בטקסט המפורט ובעל המשמעות והצהיר שהיא "מתייחסת לגיטרה החשמלית של [ארון] דסנר כאל דף יומן ריק וזאת, בנוסף לכך שהמחשבות שלה באות לידי ביטוי בשיר עצמו". ברודי לנקסטר מ-The Sydney Morning Herald תיארה את "'Tis the Damn Season" כעוצמתי, וציינה בחיוב את אזכור "הנוסטלגיה של הפרוורים", שחשף את הנוחות שסוויפט חוותה בעיר הולדתה, אף על פי היותה ידוענית מפורסמת בכל רחבי העולם. מדליין קרון מ-American Songwriter תיארה את קו העלילה ב-"'Tis the Damn Season" כ"נרטיב מוכר מדי שמגיע לפני חג ההודיה".
מאורה ג'ונסטון מאנטרטיינמנט ויקלי בחרה ב-"'Tis the Damn Season" כדוגמה "מובהקת" לכתיבת השירים וההפקה הגבוהה ב-Evermore. אנני זלסקי מ-The A.V. Club סברה ש-"'Tis the Damn Season" מהווה דוגמה ללכידות הקולית ולסגנון כתיבת השירים החורפי ב-Evermore, בעוד שפטריק ראיין מ-USA Today זיהה את השיר כסימן היכר של "הפנטזיה האסקפיסטית" ב-Evermore וציין שהוא עוסק בנרטיבים ונקודות מבט שונות. ב-Insider שיבחו את ההפקה ה"עבה" יותר של השיר ואת השירה העדינה של סוויפט. קלי אלגרם אמרה שהוא "גדוש בזיכרונות". בביקורת על Evermore, ג'ייסון ליפשוטז מבילבורד בחר ב-"'Tis the Damn Season" כדוגמה לכך שהאלבום "מציע תקווה ואריכות ימים, אף על פי שיש הריסות ושיברונות". ליפשוטז דירג את השיר כרצועה השביעית הטובה ביותר באלבום, ותיאר אותו כשיר שיכול להתאים ל-Speak Now או Red, אך עם סיפור והפקה "חכמים" יותר.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 52 |  |
| BuzzFeed | 167 השירים הטובים ביותר של טיילור סוויפט, לפי דירוג | 10 |  |
| Vulture | 179 השירים הטובים ביותר של טיילור סוויפט, לפי דירוג | 40 |  |
הצלחה מסחרית

לאחר יציאתו של Evermore, במצעד שפורסם ב-26 בדצמבר 2020, "'Tis the Damn Season" הופיע לראשונה במקום ה-39 במצעד הבילבורד הוט 100 לצד 14 השירים האחרים מהאלבום; בשבוע הבא הוא ירד למקום ה-91, ולאחר מכן יצא מהמצעד. הוא הופיע לראשונה במקום ה-13 ברולינג סטון טופ 100, עם מכירות של למעלה מ-134,000 עותקים שנמכרו ו-16.2 מיליון השמעות שנצברו בשבוע הראשון שלו. הוא הופיע לראשונה במקום השישי במצעד השירים האלטרנטיביים, שם שהה שבעה שבועות. הוא זכה להצלחה בינלאומית, והופיע לראשונה במקום ה-13 בקנדה הוט 100, ה-23 בבילבורד גלובל 200 וה-24 במצעד הסינגלים האוסטרלי.
קרדיטים וצוות

כל הקרדיטים שלהלן לקוחים מטיידל, ופיצ'פורק.
| --- | --- |
 טיילור סוויפט – שירה, כתיבה  ארון דסנר – כתיבה, הפקה, הקלטה, גיטרה אקוסטית, בס,  מכונת תופים, גיטרה חשמלית, פסנתר, סינתיסייזר  קלריס ג'נסן – צ'לו  ניק לויד – אורגן האמונד B3  ג'וש קאופמן – הרמוניום, גיטרת ברכיים:  בנג'מין לאנז – טרומבון, ניהול קרן  תומאס ברטלט – כלי מקלדת, סינתיסייזרים  גרג קלבי – מאסטרינג  סטיב פאלון – מאסטרינג  ג'ונתן לואו – מיקסינג, הקלטה, הנדסת הקלטה  יוקי נומאטה רזניק – כינור
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 23 |  |
|  עולמי | בילבורד גלובל ללא ארצות הברית | 56 |  |
|  אוסטרליה | מצעד הסינגלים האוסטרלי | 24 |  |
|  ארצות הברית | בילבורד הוט 100 | 39 |  |
|  ארצות הברית | רולינג סטון טופ 100 | 10 |  |
|  ארצות הברית | מצעד שירי הסטרימינג | 15 |  |
|  ארצות הברית | מצעד שירי הרוק & האלטרנטיביים | 6 |  |
|  ארצות הברית | מצעד השירים האלטרנטיביים | 6 |  |
|  ארצות הברית | מצעד שירי הסטרימינג (אלטרנטיבי) | 3 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי הסטרימינג | 52 |  |
|  פורטוגל | מצעד הסינגלים הפורטוגזי | 101 |  |
|  קנדה | קנדה הוט 100 | 13 |  |
נתוני מכירות

| אזור | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
סיכום
| בכל העולם | — | 20,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
Madly in Anger with the World Tour

Madly in Anger with the World Tour היה סיבוב ההופעות העשרים ושישה של להקת הת'ראש מטאל האמריקאית מטאליקה, אשר החל באולם הספורט הלאומי יויוגי, טוקיו, יפן ב-6 בנובמבר 2003 והסתיים בביתן HP, סן חוזה, ארצות הברית ב-28 בנובמבר 2004. סיבוב הופעות זה נועד לקדם את אלבום האולפן השמיני של הלהקה, St. Anger.
במסגרת סיבוב זה, הופיעה הלהקה לראשונה באיסלנד.
רקע

לאחר שהוציאה את St. Anger לאור, קיימה מטאליקה סיבוב הופעות קצר בשם Summer Sanitarium 2003 Tour. היה זה הסיבוב הראשון בו השתתף הבסיסט החדש של הלהקה, רוברט טרוחיו.
הלהקה הקליטה כמעט את כל הופעותיה והוציאה אותן לאור כבוטלגים רשמיים בפורמטי FLAC ו-MP3.
לפני הופעת הלהקה בפסטיבל דאונלואוד 2004, חלה מתופף הלהקה לארס אולריך. הלהקה קיימה את ההופעה בלעדיו, כאשר הופיעה עם שלושה מתופפים אורחים: דייב לומברדו מסלייר, ג'ואי ג'ורדיסון מסליפנוט, ופלימינג לארסן, טכנאי התופים של אולריך עצמו.
רשימת שירים

רשימת השירים נלקחה מתוך הופעת מטאליקה במרכז קורל, אוטווה, קנדה ב-7 באוקטובר 2004, ואינה מייצגת בהכרח הופעות אחרות שהתקיימו במסגרת סיבוב זה.
"The Ecstasy of Gold" (הוקלט מראש)
"Blackened"
"Fuel"
"Harvester of Sorrow"
"The Unforgiven"
"Frantic"
"The Memory Remains"
"Wherever I May Roam"
"St. Anger"
"Welcome Home (Sanitarium)"
"Creeping Death"
"Fight Fire with Fire"
הדרן 1
"Sad but True"
"Nothing Else Matters"
"Master of Puppets"
"One"
"Enter Sandman"
הדרן 2
"The Prince"
"Seek & Destroy"
שירים שבוצעו במהלך סיבוב ההופעות > שירי מטאליקה

| אלבום | שיר | פעמים |
| --- | --- | --- |
| Kill 'Em All (1983) | "Hit the Lights" | 18 |
| Kill 'Em All (1983) | "The Four Horsemen" | 33 |
| Kill 'Em All (1983) | "Motorbreath" | 9 |
| Kill 'Em All (1983) | "Jump in the Fire" | 15 |
| Kill 'Em All (1983) | "Whiplash" | 12 |
| Kill 'Em All (1983) | "Phantom Lord" | 1 |
| Kill 'Em All (1983) | "No Remorse" | 5 |
| Kill 'Em All (1983) | "Seek & Destroy" | 109 |
| Kill 'Em All (1983) | "Metal Militia" | 6 |
| Ride the Lightning (1984) | "Fight Fire with Fire" | 29 |
| Ride the Lightning (1984) | "Ride the Lightning" | 15 |
| Ride the Lightning (1984) | "For Whom the Bell Tolls" | 47 |
| Ride the Lightning (1984) | "Fade to Black" | 79 |
| Ride the Lightning (1984) | "Trapped Under Ice" | 2 |
| Ride the Lightning (1984) | "Creeping Death" | 115 |
| Ride the Lightning (1984) | "The Call of Ktulu" | 2 |
| Master of Puppets (1986) | "Battery" | 99 |
| Master of Puppets (1986) | "Master of Puppets" | 133 |
| Master of Puppets (1986) | "The Thing That Should Not Be" | 22 |
| Master of Puppets (1986) | "Welcome Home (Sanitarium)" | 72 |
| Master of Puppets (1986) | "Disposable Heroes" | 21 |
| Master of Puppets (1986) | "Leper Messiah" | 19 |
| Master of Puppets (1986) | "Orion" | 14 |
| Master of Puppets (1986) | "Damage, Inc." | 21 |
| ...And Justice for All (1988) | "Blackened" | 123 |
| ...And Justice for All (1988) | "And Justice for All..." | 11 |
| ...And Justice for All (1988) | "Eye of the Beholder" | 1 |
| ...And Justice for All (1988) | "One" | 134 |
| ...And Justice for All (1988) | "The Shortest Straw" | 1 |
| ...And Justice for All (1988) | "Harvester of Sorrow" | 57 |
| ...And Justice for All (1988) | "The Frayed Ends of Sanity" | 32 |
| ...And Justice for All (1988) | "Dyers Eve" | 18 |
| Metallica (1991) | "Enter Sandman" | 135 |
| Metallica (1991) | "Sad but True" | 134 |
| Metallica (1991) | "Holier Than Thou" | 29 |
| Metallica (1991) | "The Unforgiven" | 21 |
| Metallica (1991) | "Wherever I May Roam" | 62 |
| Metallica (1991) | "Don't Tread on Me" | 1 |
| Metallica (1991) | "Nothing Else Matters" | 135 |
| Metallica (1991) | "Of Wolf and Man" | 2 |
| Metallica (1991) | "The God That Failed" | 12 |
| Load (1996) | "King Nothing" | 26 |
| Load (1996) | "Bleeding Me" | 5 |
| Load (1996) | "Wasting My Hate" | 1 |
| Load (1996) | "The Outlaw Torn" | 10 |
| Reload (1997) | "Fuel" | 113 |
| Reload (1997) | "The Memory Remains" | 21 |
| S&M (1999) | "No Leaf Clover" | 62 |
| Mission: Impossible 2 (2000) | "I Disappear" | 63 |
| St. Anger (2003) | "Frantic" | 120 |
| St. Anger (2003) | "St. Anger" | 118 |
| St. Anger (2003) | "Some Kind of Monster" | 5 |
| St. Anger (2003) | "Dirty Window" | 35 |
| St. Anger (2003) | "Sweet Amber" | 1 |
| St. Anger (2003) | "The Unnamed Feeling" | 16 |
שירים שבוצעו במהלך סיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| אוזי אוסבורן | Blizzard of Ozz (1980) | "Crazy Train" | 2 |
| איי. סי./די. סי. | Let There Be Rock (1977) | "Let There Be Rock" | 21 |
| איירון מיידן | Iron Maiden (1980) | "Running Free" | 1 |
| איירון מיידן | The Number of the Beast (1982) | "Run to the Hills" | 11 |
| אנטי-נווור ליג | - | "So What" | 11 |
| באדג'י | Never Turn Your Back on a Friend (1973) | "Breadfan" | 8 |
| בוב סגר & הסילבר בולט בנד | Back in '72 (1973) | "Turn the Page" | 9 |
| בלאק סבאת' | Paranoid (1970) | "War Pigs" | 1 |
| בליצקריג | - | "Blitzkrieg" | 8 |
| דיאמונד הד | Lightning to the Nations (1980) | "The Prince" | 1 |
| דיאמונד הד | Lightning to the Nations (1980) | "Am I Evil?" | 8 |
| דיאמונד הד | Lightning to the Nations (1980) | "Helpless" | 1 |
| דיפ פרפל | Machine Head (1972) | "Smoke on the Water" | 1 |
| דיפ פרפל | Who Do We Think We Are (1973) | "Woman from Tokyo" | 1 |
| הג'ימי הנדריקס אקספריאנס | Electric Ladyland (1968) | "Voodoo Child (Slight Return)" | 3 |
| מיספיטס | Beware (1980) | "Last Caress" | 10 |
| מיספיטס | Earth A. D./Wolf's Blood (1983) | "Green Hell" | 2 |
| מיספיטס | Earth A. D./Wolf's Blood (1983) | "Die, Die My Darling" | 8 |
| מרסיפול פייט | Melissa (1983) | "Into the Coven" | 1 |
| סוויט סייבג' | Killing Time (1996) | "Killing Time" | 1 |
| קווין | Sheer Heart Attack (1974) | "Stone Cold Crazy" | 7 |
| קילינג ג'וק | Killing Joke (1980) | "The Wait" | 11 |
| קירק האמט | - | "Melbourne" | 21 |
| ראמונס | Ramones (1976) | "53rd & 3rd" | 1 |
| ראמונס | Leave Home (1977) | "Commando" | 2 |
| רוברט טרוחיו | - | "Junglessence" | 13 |
| - | - | "Whiskey in the Jar" | 3 |
שירים שבוצעו במהלך סיבוב ההופעות > קטעי כלי

| אמן | כלי | פעמים |
| --- | --- | --- |
| קירק האמט | גיטרה | 25 |
| רוברט טרוחיו | בס | 2 |
משתתפים > מטאליקה

ג'יימס הטפילד – זמרה, גיטרת קצב, גיטרה מובילה
קירק האמט – גיטרה מובילה, גיטרת קצב, קולות רקע, זמרה (הופעה 125 בשיר "Seek & Destroy")
רוברט טרוחיו – בס, קולות רקע, זמרה (הופעה 125 בשיר "Seek & Destroy")
לארס אולריך – תופים (הופעות 1–70, 72–135)
משתתפים > משתתפים נוספים

דייב לומברדו – תופים (הופעה 71 בשירים "Battery", "The Four Horsemen")
ג'ואי ג'ורדיסון – תופים (הופעה 71 בשירים "For Whom the Bell Tolls", "Creeping Death", "Seek & Destroy", "Wherever I May Roam", "Last Caress", "Sad but True", "Nothing Else Matters", "Enter Sandman")
פלמינג לארסן – תופים (הופעה 71 בשיר "Fade to Black")
סאלי ארנה – זמרה (הופעות 99, 118–119 בשיר "Sad But True")
The Try Guys

| --- | --- |

 סוגה:  קומדיה 
 שחקנים:  קית' האברסברגר  זאק קורנפלד  יוג'ין לי יאנג 
 ארץ מקור:  ארצות הברית 
 שפות:  אנגלית אמריקאית 
 הפקה
 הפצה:  הולו 
 קישורים חיצוניים
 tryguys.com
 דף התוכנית ב-IMDb
 
The Try Guys הם אנסאמבל בידור מקוון וחברת הפקה אמריקאית אשר מפיקה תוכן לסדרות אינטרנטיות המשודרות בערוץ היוטיוב שלה. הקבוצה נוסדה על ידי קית' הברסברגר, נד פולמר, זאק קורנפלד ויוג'ין לי יאנג. והיא מבוססת על הסדרה האינטרנטית של חברי הקבוצה, כאשר עבדו בחברת באזפיד (buzzfeed), בה היו מנסים יחד דברים בזמן העבודה, כמו: תחומי עניין חדשים, אכילת מאכלים שונים ולבישת פרטי לבוש וטרנדים מפורסמים.
הסרטון הראשון שלהם ביחד בבאזפיד הועלה ב-2014, וב-2018 הם הקימו את החברה העצמאית שלהם לאחר שעזבו את באזפיד. מאז הם הרחיבו את החברה שלהם הכוללת יותר מעשרים עובדים, כיכבו בתוכניות טלוויזיה והוציאו ספר. כיום הם נמצאים בלוס אנג'לס, שם הם גם יוצרים את הסרטונים שלהם.
בספטמבר 2022, לאחר שנחשף על ידי מעריץ של הסדרה כי נד פולמר מנהל רומן מחוץ לנישואים עם אחת מעובדות החברה, החליטו השלושה להדיחו מניהול הקבוצה ולפטרו לאלתר.
רקע

ארבעת חברי הקבוצה החלו לצלם סרטונים יחד בחברה באזפיד בשנת 2014 שם הם גם לראשונה התפרסמו. חברותם התחילה בזמן צילום הסרטון הראשון שלהם, ומשם הם המשיכו לצלם סרטונים, ועם הזמן הפכו לחברים טובים.
בבאזפיד הם צילמו עד כה 9 עונות שכל אחת בת 7 עד 23 סרטונים.
הסרטון הראשון שלהם פורסם ב-2014 וזכה להצלחה רבה. ארבעתם ראו את הפוטנציאל והמשיכו להעלות סרטונים יחד, שכל אחד מהם זכה להצלחה מסחררת. כל סרטון בעונה הראשונה הוא בעל יותר מ-10 מיליון צפיות.
ב-2018 החליטו ארבעתם לפרוש מעבודתם בבאזפיד והקימו ערוץ יוטיוב עצמאי. יוג'ין לי יאנג עזב את החברה בפברואר 2018 ואחריו עזבו גם קית' הברסברגר, נד פולמר וזאק קורנפלד באפריל של 2018. הם הקימו ערוץ עצמאי כדי לקדם את החברה שלהם. הם הקימו חברה בשם 2nd Try LLC. הם הקימו גם אתר הבגדים שלהם, וב 2019 הוציאו ספר "The Hidden Power of F*cking Up"
ב-2017 הקבוצה הייתה מועמדת לזכייה ב-Streamy Awards (אנ') לתוכנית השנה. ב-2018 הם הנחו את Streamy Awards השמיני, וזכו בתוכנית השנה.
המשתתפים בסדרה

קית' דאגלס הברסברגר: (18 ביוני 1987) נולד בטנסי וגדל באילינוי. הוא מוזיקאי. ולמד משחק באוניברסיטה באילינוי. התחתן עם בקי הברסברגר, מאפרת מקצועית.
זאכרי (זאק) אנדרו קורנפילד: (26 יולי 1990) נולד בניו יורק להורים יהודים. זאק אינו שומר כשרות ולא עשה בר מצווה. אך מכיר את המסורת והמנהגים. ומדגיש את יהדותו בהזדמנויות רבות. הוא במערכת יחסים עם מאגי בוסטמנטה כבר כ-3 שנים.
יוג'ין לי יאנג: (18 בינואר 1986) נולד בטקסס להורים קוריאנים. למד קולנוע באוניברסיטת דרום קליפורניה. הוא במערכת יחסים עם מת׳יו מקלין מאז 2012, הוא מגדיר את עצמו כהומוסקסואל ותומך בקהילה הלהט"בית.
אדוארד (נד) גאלו פולמר (2014-2022): (11 ביוני 1987) נולד וגדל בפלורידה. למד כימיה באוניברסיטת ייל. התחתן עם אריאל פולמר, מעצבת פנים, יש להם שני בנים בשם וסלי ופין. פולמר הודח מהחברה בספטמבר 2022, לאחר שנחשף כי ניהל רומן מחוץ לנישואים עם אחת העובדות בחברה.
סקירת הסדרה

| 0 | 1 | 2 | 3 | 4 |
| --- | --- | --- | --- | --- |
| באיזה ערוץ פורסם | תאריך התחלה | תאריך סיום | מספר פרקים | עונה |
| באזפיד | 12 בספטמבר 2014 | 25 בינואר 2015 | 7 | 1 |
| באזפיד | 11 בפברואר 2015 | 10 במאי 2015 | 12 | 2 |
| באזפיד | 17 במאי 2015 | 4 באוגוסט 2015 | 12 | 3 |
| באזפיד | 12 באוגוסט 2015 | 29 באוקטובר 2015 | 12 | 4 |
| באזפיד | 1 בנובמבר 2015 | 6 במרץ 2016 | 11 | 5 |
| באזפיד | 16 במרץ 2016 | 12 בספטמבר 2016 | 12 | 6 |
| באזפיד | 24 בספטמבר 2016 | 19 במרץ 2017 | 11 | 7 |
| באזפיד | 26 במרץ 2017 | 17 ביולי 2017 | 11 | 8 |
| באזפיד | 22 ביולי 2017 | 10 בפברואר 2018 | 23 | 9 |
| The Try Guys | 17 ביוני 2018 | 22 בספטמבר 2018 | 16 | 10 |
| The Try Guys | 3 באוקטובר 2018 | 29 בדצמבר 2018 | 19 | 11 |
| The Try Guys | 16 בינואר 2019 | עדיין לא הסתיים | 29 | 12 |
הערות שוליים

1 2  Guys Try On Ladies' Underwear For The First Time // Try Guys, YouTube, ‏12.9.2019
1 2 3  Jeremy Barr, Comedy Group 'The Try Guys' Leaves BuzzFeed, Forms Production Company, https://www.hollywoodreporter.com/news/try-guys-leave-buzzfeed-form-production-company-1122259
1 2  Tom Tapp, "The Try Guys Say They'll "Remove Ned From Our Releases" Going Forward – And Retroactively", Deadline, ‏4 באוקטובר, 2022
↑  The Try Guys: Season 9, YouTube, ‏1.5.2018
↑  The Try Guys Reveal New Merch! (Fashion Show), YouTube, ‏10.11.2018
↑  We Have A Secret, YouTube, ‏30.1.2019
| --- | --- |
בקרת זהויות :  MusicBrainz: bc6d5b75-3fe3-439f-9258-3c246af9d676